 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 12 Μαΐου 2017**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “ Ο Δήμος Κω συνεχίζει και ενισχύει ακόμα περισσότερο το θεσμό της “Λευκής Νύχτας” - Συνάντηση με τους φορείς και τους συλλόγους την Τρίτη το πρωί για να ξεκινήσουν οι προετοιμασίες.”

Η επιτυχημένη διοργάνωση της πρώτης “Λευκής Νύχτας” στην Κω τον περασμένο Σεπτέμβριο, ήταν μια δικαίωση των προσπαθειών όσων συνέβαλαν στην επιτυχία της.

Ο Δήμος Κω θα συνεχίσει θα ενισχύει ακόμα περισσότερο το θεσμό της “Λευκής Νύχτας”.

Ο Αντιδήμαρχος Τουρισμού κ. Ηλίας Σιφάκης συγκαλεί την Τρίτη το πρωί στις 10 σύσκεψη με τους φορείς και τους συλλόγους στο Δημαρχείο για να ξεκινήσουν οι προετοιμασίες για τη διοργάνωση.

Η πρόταση του Δήμου Κω θα είναι να υπάρχουν δύο διοργανώσεις, η μία τον Ιούλιο και η άλλη το Σεπτέμβριο.

Ο Δήμος από την πλευρά του θα αναλάβει:

-Τη δωρεάν μεταφορά, πολιτών και επισκεπτών, με τα λεωφορεία της δημοτικής συγκοινωνίας.

-Την διοργάνωση πολιτιστικών εκδηλώσεων και events τις συγκεκριμένες ημέρες.

-Τη διοργάνωση εκδηλώσεων για τα παιδιά.

-Τη συμμετοχή της φιλαρμονικής, η οποία θα γυρίζει την πόλη τη συγκεκριμένη μέρα, ενισχύοντας την εορταστική ατμόσφαιρα.

**Γραφείο Τύπου Δήμου Κω**